b"\n_START_ARTICLE_\nJules Richard\n_START_SECTION_\nVida i Obra\n_START_PARAGRAPH_\nRichard es va doctorar als 39 anys a la Facultat de Ci\xc3\xa8ncies de Par\xc3\xads amb una tesi sobre les ones de Fresnel. Va ser professor de matem\xc3\xa0tiques als instituts de Dijon, Tours i Ch\xc3\xa2teauroux. Mentre va estar a Dijon, freq\xc3\xbcentava Charles M\xc3\xa9ray del qui va rebre influ\xc3\xa8ncies._NEWLINE_Richard va escriure dos llibres de filosofia de les matem\xc3\xa0tiques i, concretament, sobre l'axiom\xc3\xa0tica de la geometria. Per\xc3\xb2 el fet pel que \xc3\xa9s recordat \xc3\xa9s per haver enunciat una de les primeres paradoxes de la teoria de conjunts: avui coneguda com a paradoxa de Richard i que t\xc3\xa9 a veure amb la utilitzaci\xc3\xb3 del llenguatge natural en les definicions matem\xc3\xa0tiques i amb l'argument de la diagonal de Cantor."